4. การวิจัยและพัฒนา

4.1 นโยบายในการวิจัยและพัฒนา

บริษัทฯ เล็งเห็นถึงความสำคัญของการวิจัยและพัฒนา เพื่อสร้างผลิตภัณฑ์ที่มีคุณภาพ ได้มาตรฐาน
ยกระดับความสามารถของบุคลากรและองค์กร และมีการพัฒนาผลิตภัณฑ์ใหม่ๆ
ให้สอดคล้องกับความต้องการและสร้างความพึงพอใจของผู้บริโภคมากว่า 30 ปี
อีกทั้งยังคงทุ่มเทในการศึกษาค้นคว้าวิจัยพัฒนาต่อไปอย่างไม่หยุดยั้ง โดยมีแนวทางดังนี้

1. งานวิจัยและพัฒนาด้านวัตถุดิบและผลิตภัณฑ์

 ด้านวัตถุดิบ

ได้ทำการพัฒนาวัตถุดิบให้สอดคล้องกับความต้องการของผู้บริโภคทั้งในด้าน Fashion และ
Function โดยร่วมมือกับผู้ผลิตวัตถุดิบ สถาบันการศึกษา และองค์กรต่างๆ
เกิดเป็นนวัตกรรมที่มีประโยชน์ต่อเศรษฐกิจและสังคม เช่น

-   การพัฒนาสินค้าด้วยเส้นใยไผ่ (Bamboo Fiber) ซึ่งมีคุณสมบัติส่งผ่านความร้อน
    ลดความอับชื้น ให้ผิวสัมผัสอ่อนนุ่ม ระบายอากาศได้ดี
    และยับยั้งการเติบโตของแบคทีเรียด้วยตัวเอง เช่น ผลิตภัณฑ์เสื้อผ้าเด็ก Bambies จาก
    “ENFANT”

-   การพัฒนาวัตถุดิบให้มีคุณลักษณะนุ่มและเบากว่าวัตถุดิบทั่วไป 30 %
    เพื่อความสบายในการสวมใส่ เช่น ผลิตภัณฑ์ชุดชั้นใน Feel good Bra

-   การพัฒนาผ้าสำหรับกระชับสัดส่วนและส่งเสริมรูปร่าง ในการเดินทั้งแบบตัดต่อ และ
    Jacquard ลวดลาย - Pattern ในตัว เช่น Science Hips

-   ด้านการยกระดับห้องปฏิบัติการทดสอบและการควบคุมคุณภาพ

  - ห้องปฏิบัติการทดสอบ ได้รับรองความสามารถของห้องปฏิบัติการทดสอบ ตามมาตรฐานสากล
  ISO/IEC 17025 : 2005 (มอก. 17025 : 2548) เมื่อวันที่ 3 สิงหาคม 2550
  จากสำนักงานมาตรฐานอุตสาหกรรม กระทรวงอุตสาหกรรม
  ทำให้เกิดความเชื่อมั่นในผลการทดสอบ ลดปัญหาการตรวจซ้ำ และเป็นที่ยอมรับในระดับสากล

  - ห้องปฏิบัติการทดสอบ ยังเป็นส่วนหนึ่งของการรับรองการบริหารจัดการคุณภาพการผลิต
  ตามมาตรฐาน ISO 9001 : 2000 ในส่วนของการตรวจสอบคัดเลือกและควบคุมคุณภาพวัตถุดิบ
  รวมทั้งการควบคุมเครื่องมือวัดและทดสอบที่ใช้ในกระบวนการต่าง ๆ จาก BVQI

  - ห้องปฏิบัติการทดสอบ ได้รับการรับรองความสามารถจาก WACOAL CORPORATION :
  LABORATORY เพื่อความมั่นใจและลดการตรวจสอบซ้ำจากลูกค้าประเทศญี่ปุ่น

  - ผลิตภัณฑ์ชุดชั้นใน ได้รับรองคุณภาพความปลอดภัยจากสีและสารเคมีอันตราย
  หรือปลอดภัยจากสารพิษและเป็นมิตรต่อสิ่งแวดล้อม : Oeko – Tex Standard 100 Class
  II

-   ด้านผลิตภัณฑ์

บริษัทฯ ยังคงมุ่งมั่นพัฒนาสินค้าอย่างต่อเนื่อง เพื่อสร้างความพึงพอใจสูงสุดให้กับลูกค้ามาโดยตลอด
ซึ่งได้ชื่อว่าเป็นผู้นำแห่งนวัตกรรมการออกแบบ ที่ผสมผสานระหว่างรูปแบบ
การสวมใส่และการคัดเลือกวัตถุดิบที่ใช้ให้มีคุณค่า เพื่อเพิ่มศักยภาพในการแข่งขัน
โดยปีที่ผ่านมาบริษัทฯ ได้นำเสนอนวัตกรรมใหม่ ดังนี้

- Surprise

ครั้งแรกของ Seamless Bra ที่ไม่มีโครงแต่ใส่แล้วเหมือนมีโครงในตัว ด้วยนวัตกรรม Pad Up
ฟองน้ำพิเศษ และ Bust Line เทคนิคการตัดเย็บที่ฐานทรง
นุ่มสบาย...พร้อมกระชับให้อกสวยเหมือนมีโครง

- Science Hips

เป็นการพัฒนาสินค้าโดยใช้หลักการกระตุ้นกล้ามเนื้อ
ทุกครั้งที่เกิดการเดินจะเกิดการกระชับรูปร่างและยกสะโพก ด้วยเทคนิค U-Support
จะช่วยยกสะโพกและเก็บหน้าท้อง ด้วยเนื้อผ้าที่นุ่มความยืดหยุ่นสูงของ Lycra^(®)Soft
สวมใส่ง่าย คุณสามารถใส่ได้ทั้งวันโดยไม่รู้สึกอึดอัด

- Feel Good Bra

ที่สุดของการดีไซน์เพื่อความสบายที่แตกต่าง ด้วยสัมผัสใหม่ของวัตถุดิบที่นุ่มเนียนทุกสัมผัส ของฟองน้ำ
Soft plus cup ให้ทรงสวยเป็นธรรมชาติ เนื้อผ้า Microfiber และโครงอ่อนน้ำหนักเบา

- Pearl & Diamond

บราไม่มีโครงสำหรับสาวคัพ B C D เพื่อคัพต่างที่ต้องการความสบาย ด้วยเทคนิค Under Bust
Lift ช่วยโอบอุ้มเต้าทรงและยกอกให้อยู่ในตำแหน่งที่สวยเหมือนมีโครง

- Skinny

กางเกงในแฟชั่นแห่งผิวสัมผัส เนียนบาง แนบทุกผิวสัมผัส ตอบรับกระแสแฟชั่นหลากสไตล์

2. งานวิจัยด้านผู้บริโภคและการตลาด

 ด้านสรีระ

บริษัทฯ มีแผนกวิจัยสรีระ เพื่อมุ่งศึกษาข้อมูลเกี่ยวกับสรีระของเด็กและสตรีไทย
โดยจัดทำต่อเนื่องทุกๆ 5 ปี
เพื่อใช้เป็นฐานข้อมูลในการปรับปรุงพัฒนาผลิตภัณฑ์ให้เหมาะสมกับสรีระของเด็กและสตรีไทย
โดยการร่วมมือกับสำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม
ซึ่งดำเนินเป็นโครงการต่อเนื่องมาเป็นระยะเวลากว่า 20 ปี และในปี 2550 ทางบริษัทฯ
ได้ให้การสนับสนุนสำนักงานพัฒนาวิทยาศาสตร์และเทคโนโลยีแห่งชาติ (National Electronics
and Computer Technology Center : NECTEC) จัดทำการสำรวจสัดส่วนสรีระของคนไทย
ภายใต้โครงการวิจัยและพัฒนาเทคโนโลยีตรวจวัดเรือนร่างสามมิติ (SIZE THAILAND)
เพื่อนำข้อมูลที่ได้มาพัฒนาและปรับปรุงผลิตภัณฑ์ให้เหมาะสมกับสรีระของคนไทยต่อไป

   ด้านพฤติกรรมและความต้องการของผู้บริโภค

มุ่งศึกษาพฤติกรรมการเลือกซื้อและการเลือกใช้สินค้า
และแนวโน้มความต้องการสินค้าในอนาคตของผู้บริโภค
รวมทั้งทำการสำรวจวัดความพึงพอใจของผู้บริโภค
โดยการร่วมมือกับบริษัทผู้จัดจำหน่ายทำการศึกษาร่วมกัน นอกจากนี้บริษัทฯ
ยังมีการจัดตั้งแผนกลูกค้าสัมพันธ์ซึ่งทำหน้าที่รับฟังข้อแนะนำ ข้อติชม ข้อร้องเรียนของลูกค้า
เพื่อนำไปเป็นข้อมูลในการปรับปรุงพัฒนาสินค้าและบริการให้ดียิ่งขึ้น

   ด้านการสำรวจและวิเคราะห์สภาวะการแข่งขันในตลาด

มุ่งทำการสำรวจและวิเคราะห์สภาวการณ์การแข่งขันในตลาดอยู่เป็นประจำ
โดยร่วมมือกับบริษัทผู้จัดจำหน่าย เพื่อนำมาใช้กำหนดทิศทางกลยุทธ์ทางการตลาด
ตลอดจนแสวงหาโอกาสทางการตลาดเพื่อพัฒนาผลิตภัณฑ์และบริการให้สนองตอบต่อความต้องการของผู้บริโภคอย่างสูงสุด

3. งานวิจัยและพัฒนาด้านเทคโนโลยีการผลิต

บริษัทฯ มุ่งเน้นการพัฒนาเทคโนโลยี และนวัตกรรมในการผลิต
โดยการให้พนักงานทุกระดับมีส่วนร่วม อาทิ เช่น การคิดค้นอุปกรณ์ช่วยเย็บ
เครื่องมือที่ช่วยทำงานให้สะดวกขึ้น เร็วขึ้น
นอกจากนี้ยังเปิดโอกาสให้พนักงานเสนอแนวคิดในการปรับปรุงงาน เพื่อเพิ่มผลผลิต
รวมไปถึงการจัดหาเครื่องจักรอุปกรณ์ที่ทันสมัย
และพัฒนาทักษะความรู้ความสามารถในการใช้เครื่องจักรอุปกรณ์ได้อย่างมีประสิทธิภาพ
เพื่อสร้างผลิตภัณฑ์ที่มีคุณภาพสามารถสนองตอบทันต่อความต้องการของลูกค้า
และการเปลี่ยนแปลงของตลาด จะนำมาซึ่งผลกำไรของบริษัทฯ ในระยะยาวต่อไป

4.2 ค่าใช้จ่ายในการวิจัยและพัฒนา

(หน่วย : พันบาท)

  ---------------------- ---------------- ---------------- ----------------
  ค่าใช้จ่าย                2550             2549             2548

  งานวิจัยและพัฒนา          16,663           13,292           11,370
  ---------------------- ---------------- ---------------- ----------------